# ÚSTAVNOPRÁVNY VÝBOR

# NÁRODNEJ RADY SLOVENSKEJ REPUBLIKY

### **Z á p i s n i c a**

**zo 146. schôdze Ústavnoprávneho výboru Národnej rady Slovenskej republiky 30. novembra 2022 o 13.00 h v budove Národnej rady Slovenskej republiky, Námestie Alexandra Dubčeka 1, Bratislava (v  rokovacej miestnosti Ústavnoprávneho výboru Národnej rady Slovenskej republiky na 1. poschodí č. dv. 150)**

**Záznam zo 146. schôdze je dostupný na webovom sídle NR SR - MediaPORTAL NR SR - VÝBORY**

**Link:**

<https://tv.nrsr.sk/Vybory>

<https://tv.nrsr.sk/vyborydetail/10897?termNr=8>

**Prítomní:** 7 členovia výboru;

**Neprítomní:** predseda výboru M. Vetrák, poslanci M. Nemky, R. Schlosár, M. Svrček, M. Šutaj Eštok.

Schôdzu zvolal predseda Ústavnoprávneho výboru Národnej rady Slovenskej republiky **M. Vetrák**. Vedením 146. schôdze výboru poveril podpredsedu výboru **A. Baránika,** ktorýkonštatoval, že výbor je uznášaniaschopný.

Navrhol na schválenie program schôdze:

1. Vládny návrh zákona, ktorým sa mení a dopĺňa **zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v  zdravotníctve** a o zmene a doplnení niektorých zákonov v znení neskorších predpisov a  ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z.  z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330)
2. Rôzne

Hlasovanie o programe – **7/0/0,** *schválený.*

**K bodu 1 (tlač 1330)** – *vládny návrh zákona prerokúvaný v skrátenom legislatívnom konaní*

Vládny návrh zákona, ktorým sa mení a dopĺňa **zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v  zdravotníctve** a o zmene a doplnení niektorých zákonov v znení neskorších predpisov a  ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z.  z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) odôvodnil **V. Lengvarský,** minister zdravotníctva SR.

Spravodajcom bol poslanec **D. Drdul.** Informoval, že k prerokúvanej tlači nedostal žiadne stanoviská. Navrhol hlasovať o uznesení – ústavnoprávny výbor odporúča vládny návrh zákona schváliť.

V rozprave vystúpili:

Poslankyňa **M. Kolíková** v nadväznosti na úpravy platov lekárov sa zaujímala o systém navyšovania platov zdravotných sestier, nakoľko bola dopytovaná, či to nezakladá diskrimináciu (mechanizmus navyšovania vzhľadom na odpracovaný počet rokov a úprava koeficientov). Ako sa s týmto vysporiadate? Následne uviedla, že uvedené sa týka aj záchranárov a ostatných zdravotných pracovníkov.

Na otázku odpovedal minister zdravotníctva SR.

Za Odbor legislatívy a aproximácie práva Kancelárie NR SR vystúpila I. Belovičová, ktorá vysvetlila niektoré vecné aspekty novely a tiež namietala spôsob legislatívnej techniky (nie novelizáciou novely) a potrebu prípadnej úpravy pozmeňujúcim a doplňujúcim návrhom.

S podporou k navrhnutej legislatívnej technike I. Belovičovej sa pripojil podpredseda výboru **B. Susko.**

K problematike riešenia platov lekárov v systéme väzenstva (ZVJS) ako aj na ministerstve obrany a pod. a tiež k možnej diskriminácii sa vyjadrili podpredseda výboru **A. Baránik,** poslanci J**. Šeliga,**  **L. Kyselica** a podpredseda výboru **B. Susko.**

Hlasovanie o návrhu uznesenia predloženom spravodajcom - odporúča vládny návrh zákona **schváliť** – **7/0/0, (uznesenie č. 638)** *schválené.*

**K bodu 2**

Rôzne: -

Podpredseda výboru **A. Baránik** ukončil **146. schôdzu výboru.**

**Všetky písomnosti, na ktoré sa zápisnica odvoláva, sú jej súčasťou.**

Alojz Baránik

podpredseda výboru

overovatelia výboru:

Lukáš Kyselica

Matúš Šutaj Eštok